James Rodríguez

Pêl-droediwr o Colombia yw James Rodríguez (ganwyd  James David Rodríguez Rubio ar 12 Gorffennaf 1991), sy'n chwarae i AS Monaco yn Ligue 1 yn Ffrainc ac i dîm pêl-droed cenedlaethol Colombia.

Dechreuodd ei yrfa gydag Envigado FC yn ail adran Colombia cyn arwyddo i Club Atlético Banfield yn Yr Ariannin yn 2008. Wedi dau dymor yn Yr Ariannin, dechreuodd ddenu sylw clybiau Ewrop gydag Udinese o'r Eidal yn cael cynnig o €5m wedi ei wrthod gan yr Archentwyr.

Ond ar 6 Gorffennaf 2010 arwyddodd Rodríguez i FC Porto o Bortiwgal am €5.1m. Llwyddodd i ennill tair pencampwriaeth Primeira Liga a Chynghrair Europa 2010-11 ym Mhortiwgal cyn symud i AS Monaco am €45m ar 24 Mai 2013 lle'r roedd yn ymuno â'i gyda chwaraewr o Golombia, Radamel Falcao.

Yn 2014 llwyddodd i ennill yr Esgid Aur yng Nghwpan y Byd gyda 6 gôl ac ar 22 Gorffennaf cyhoeddodd Real Madrid eu bod wedi ei arwyddo o Monaco am ffi o €80m.

Cyfeiriadau

Categori:Genedigaethau 1991
Categori:Pêl-droedwyr o Golombia